پاکستان طالبان گروهی TTP نینگ ییتکچیلریدن قاری سیف الله مسعودنینگ افغانستان نینگ خوست ولایتیده کیم لیگی نامعلوم کیشیلر تامانیدن اوزیلگن اوق عاقبتیده اولگن لیگی بیلدیردی.
گلون آتی بیریلگن کمپ نینگ تشقریسیده گی بو هجوم نینگ افغانستان طالبان گروهلریدن حقانی گروهی تامانیدن اویوشتیریلگن لیگی تخمین ایتیلماقده دیر.
حقانی گروهی، اوچ کون آلدین هم منطقه ده حکیم الله مسعود گروهی منسوبی اوچ کیشی جنگرینی اولدیرگن ایدی.
مسعودنینگ اولدیریلیشی بیلن تیگیشلی انادولو آژانسی گه بیانات بیرگن ژورنالیست صبور ختک، 2015 – ییلی کراچی ده گی بس گه قره ته اویوشتیریلگن هجوم بیلن 45 کیشی نینگ اولیشیدن مسعودنینگ مسؤل ایکن لیگینی ایسله تیب، "پاکستان طالبان گروهی بیرنیچه گروه گه اجره لیب کیتگندی و مسعود اولرنی بیرلشتیرماقچی ایدی. عین دمده پاکستان طالبان گروهی نینگ اینگ فعال جنگریسی بولگن لیگی اوچون اوزاق مدتدن بیری پاکستان تامانیدن قیدیریلماقده ایدی" دیدی.
ختک، مسعودنینگ 2016 – ییلی امریکالیک کوچلری تامانیدن قولگه آلینگن لیگینی بیراق 14 آی کیین آزاد قیلیب قویباریلگن لیگینی افاده ایتدی.
پاکستانده اینگ کوپ قیدیروو تروریستلر رویخطیده اورین آلگن مسعود، اونی سیسی ایکن لیگی دیب ادعا ایتیلگن بیر آوازده 2019 – ییلی پاکستانده 75 مرته ترورچیلیک هجومی اویوشتیرگن لیکلرینی ایتگندی.
حادثه پایتخت تاشکینت ده یوزبیرگن
